3. การประกอบธุรกิจของกลุ่มธุรกิจหลัก : ได้แก่ กลุ่มน้ำยางข้น และ กลุ่มเส้นด้ายยางยืด

กลุ่มน้ำยางข้น : (1) ลักษณะผลิตภัณฑ์หรือบริการ (ก) ผลิตภัณฑ์หลัก คือ น้ำยางพาราเข้มข้น
(Concentrated Latex)
ผลิตโดยการนำน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกโดยกรรมวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติโดยทั่วไป คือ มีความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปใช้ในการผลิตภัณฑ์อื่น ๆ ต่อไป
น้ำยางข้นจะถูกนำไปเป็นวัตถุดิบสำคัญในการผลิตถุงมือแพทย์ ถุงมือยาง

ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง และเครื่องมือวิทยาศาสตร์ เป็นต้น
(ข) ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ คือ บริษัทในกลุ่มน้ำยางข้น
จำนวน 5 บริษัท
ได้รับสิทธิพิเศษทางภาษีจากการส่งเสริมการลงทุนตามพระราชบัญญัติส่งเสริมการลงทุน พ.ศ.2520
โดยการอนุมัติของคณะกรรมการส่งเสริมการลงทุน สิทธิพิเศษส่วนใหญ่ประกอบด้วยการได้รับ : -
ยกเว้นภาษีเงินได้นิติบุคคลสำหรับกำไรสุทธิเป็นระยะเวลาสามถึงแปดปี

นับแต่วันที่เริ่มมีรายได้จากการประกอบกิจการ -
ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ

  เพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล -
  ลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนใน

  อัตราร้อยละห้าสิบของอัตราปกติมีกำหนดห้าปีนับจากวันที่พ้นกำหนดที่ได้รับ

  ยกเว้นภาษีเงินได้นิติบุคคล

- อนุญาตให้หักค่าขนส่ง ค่าไฟฟ้า ค่าประปา เป็นสองเท่าของค่าใช้จ่ายดังกล่าว

  เป็นระยะเวลาสิบปีนับแต่วันที่เริ่มมีรายได้จากการประกอบกิจการ

  - อนุญาตให้หักเงินได้พึงประเมินจำนวนเท่ากับร้อยละห้าของรายได้ที่เพิ่มขึ้นจาก

  ปีก่อนจากการส่งออกเป็นระยะเวลาสิบปีนับแต่วันที่เริ่มมีรายได้จากการ

  ประกอบกิจการ ทั้งนี้ ราย ได้จากการส่งออกของปีนั้นๆ ต้องไม่ต่ำกว่ารายได้

  จากการส่งออกเฉลี่ยของสามปีย้อนหลังยกเว้นสองปีแรก

ในปี 2545 เกิดการเปลี่ยนแปลงในสิทธิประโยชน์ด้านภาษี คือ
บริษัทแม่ได้รับสิทธิประโยชน์จากการที่เป็นบริษัทจดทะเบียนในตลาดหลักทรัพย์แห่งประเทศไทย
ทำให้ได้รับการลดหย่อนภาษีเงินได้นิติบุคคลสำหรับกิจการที่ไม่ได้รับการส่งเสริมการลงทุน
จากอัตราภาษีร้อยละ 30 เหลือ 25 แต่ในช่วงกลางปีเป็นต้นมา
กิจการที่ได้รับการส่งเสริมการลงทุนของบริษัทแม่หมดสิทธิประโยชน์ด้านภาษี
ทำให้ตั้งแต่ช่วงครึ่งปีหลัง บริษัทแม่ต้องเสียภาษีนิติบุคคลในอัตราร้อยละ 25

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน : เพื่อให้คาดการณ์ต้นทุนได้ใกล้เคียงความจริง
และตั้งราคาขายในระดับที่มีกำไรและแข่งขันได้ รวมทั้งช่วยวางแผนการผลิตได้อย่างดี -
การตั้งราคาขายที่มีกำไรและแข่งขันได้ : การมีโรงงานกระจายอยู่ใน 3 ภาค คือ ภาคใต้
ภาคตะวันออก และภาคตะวันออกเฉียงเหนือ ซึ่งมีฤดูกาลของยางผลัดใบต่างกัน
จึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า : บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย : บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

2. ลักษณะลูกค้า

ลูกค้าของบริษัทส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน
เพราะบริษัทฯ ได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่าง ๆ เมื่อลูกค้าต้องการ
อีกทั้งมีความความยืดหยุ่นในเรื่องของสินค้าขาดหรือเกิน 3. กลุ่มลูกค้าเป้าหมาย
กลุ่มลูกค้าเป้าหมาย คือ ผู้ผลิตผลิตภัณฑ์จากยาง ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด หัวนมยาง ถุงยางอนามัย เป็นต้น 4.
การจำหน่ายและช่องทางการจัดจำหน่าย

  การจำหน่าย สัดส่วน - ในประเทศ 61% - ต่างประเทศ 39%

ลูกค้าในต่างประเทศ ได้แก่ ประเทศมาเลเซีย เกาหลีใต้ ฝรั่งเศส ฮ่องกง จีนฯ
ช่องทางการจัดจำหน่าย สัดส่วนการจัดจำหน่าย - จำหน่ายตรงถึงผู้ผลิตผลิตภัณฑ์ยาง 68%

  - ผ่านผู้นำเข้า 24%

กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้รวมของกลุ่ม

(ข) สภาพการแข่งขันในอุตสาหกรรม

1. จำนวน : ในปี 2545 มีผู้ผลิตในประเทศ 64 ราย ร้อยละ 80 อยู่ในภาคใต้
ผู้ผลิตรายใหญ่มีอยู่เพียงประมาณ 20 ราย ซึ่งกลุ่มไทยรับเบอร์ฯ
เป็นกลุ่มที่มีจำนวนโรงงานและกำลังการผลิตมากที่สุด คือ 8 โรงงาน

2. ขนาดของคู่แข่งขัน และ ส่วนแบ่งการตลาด

[]ตารางปริมาณการขายและส่วนแบ่งการตลาดน้ำยางข้น ในปี 2541-2545 :

ที่มา : - ปี 2541-ปี 2544 จากสถาบันวิจัยยางแห่งประเทศไทย

  - ปี 2541-ปี 2545 จากบริษัท

ในปี 2545 กลุ่มไทยรับเบอร์ฯ มีส่วนแบ่งการตลาดของการจำหน่ายในประเทศที่สัดส่วนร้อยละ
47.51 ต่างประเทศที่ร้อยละ 7.72 และ การขายรวมของประเทศที่ร้อยละ 15.90
ส่วนแบ่งการตลาดมีแนวโน้มลดลง เนื่องจากมีคู่แข่งขันมากขึ้น แต่อย่างไรก็ตาม
ทางกลุ่มยังสามารถขยายปริมาณการจำหน่ายในประเทศ
ซึ่งเป็นตลาดที่แน่นอนได้เพิ่มขึ้นอย่างต่อเนื่อง และยังครองตำแหน่งผู้นำตลาด
โดยมีโครงสร้างลูกค้าที่มีความมั่นคง แบ่งเป็นลูกค้าสัญญาระยะยาวร้อยละ 44.50
และลูกค้าบริษัทในเครือ 2 แห่งที่ร้อยละ 8.50 และ 3.76 ของการขายรวม ตามลำดับ 3.
แนวโน้มภาวะอุตสาหกรรมและสภาพการแข่งขันในอนาคต
อุตสาหกรรมน้ำยางข้นเกี่ยวข้องกับธุรกิจการเกษตรของประเทศโดยตรง
มีชาวสวนยางพาราเป็นผู้จัดหาวัตถุดิบน้ำยางสดให้
น้ำยางข้นที่ได้เป็นวัตถุดิบหลักของการผลิตผลิตภัณฑ์จากยางแบบ Dipping เช่น ถุงมือยาง
ถุงยางอนามัย เส้นด้ายยางยืด หัวนมยางฯ ซึ่งเป็นสินค้าที่ใช้ในชีวิตประจำวัน
ทำให้ความต้องการใช้มีอัตราการเติบโตอย่างสม่ำเสมอ

คาดว่า ปี 2545-2546 ปริมาณการผลิตรวมของโลกยังคงอยู่ที่ประมาณ 1,000,000 ตันน้ำต่อปี
ประเทศไทยเป็นผู้ผลิตรายใหญ่ของโลกในสัดส่วนร้อยละ 70 คือ ผลิตประมาณ 700,000 ตัน
โดยผลิตเพื่อใช้ในประเทศ ร้อยละ 20 และส่งออก ร้อยละ 80
ซึ่งการใช้ในประเทศมีแนวโน้มสูงขึ้นจาก 125,000 ตันในปี 2544 เป็น 150,000 ตันในปี 2545
เป็นผลจากการย้ายฐานการผลิตของผู้ผลิตถุงมือยางรายใหญ่หลายรายเข้ามาไทย

ในปี 2546 คาดว่า ความต้องการใช้และราคาน้ำยางข้นยังมีแนวโน้มสูงขึ้น โดยมีปัจจัยสนับสนุน
ดังนี้ - ในปี 2545 ผู้ผลิตเส้นด้ายยางยืดส่วนใหญ่ รวมทั้งบริษัทย่อยของกลุ่ม คือ

  บจก.เวิลด์เฟล็กซ์ ได้ขยายกำลังการผลิต และผู้ผลิตรายใหม่หนึ่งรายจะเริ่ม

  ดำเนินการผลิตในเดือนพฤษภาคม ปี 2546

- มาเลเซียนำเข้าน้ำยางข้นจากไทยมากขึ้น เพราะลดพื้นที่การปลูกยางพารา

  - จีนเข้าเป็นสมาชิกองค์การการค้าโลกในปี 2545 ทำให้มีเกิดการค้าขายระหว่าง

  ประเทศมากขึ้น และเกิดความต้องการผลิตภัณฑ์หลากหลายมากขึ้นทั้งยาง

  แห้งและยางน้ำ

  - ไทย อินโดนีเซีย และ มาเลเซีย ผู้ผลิตรายใหญ่สุดของโลก 3 รายแรกได้ตกลง

  ร่วมมือกันเพื่อแทรกแซงราคายางในตลาดโลก

  - ในสหรัฐอเมริกาได้มีการรณรงค์ให้ใช้ถุงมือยางเพิ่มขึ้นในการตรวจสอบทาง

  แพทย์ เพื่อป้องกันการแพร่ระบาดของเชื้อโรค โดยเฉพาะแอนแทรกซ์

(3) การจัดหาผลิตภัณฑ์

(ก) ลักษณะการจัดหา

กลุ่มน้ำยางข้น มีโรงงานรวม 8 โรงงาน กระจายที่ตั้งในภาคตะวันออก 4 โรงงาน ภาคใต้ 3
โรงงาน ภาคตะวันออกเฉียงเหนือ 1 โรงงาน และอยู่ระหว่างการก่อสร้างอีก 1
โรงงานใหม่ในจังหวัดชุมพร ซึ่งคาดว่า จะเริ่มดำเนินการผลิตในเดือนกรกฎาคม 2546
และทำให้ทางกลุ่มมีกำลังการผลิตเต็มที่รวม 221,000 ตัน ส่วนในปี 2545
มีอัตราการใช้กำลังการผลิตที่ร้อยละ 52 เป็นผู้ผลิตรายใหญ่ที่สุดของประเทศและของโลก
มีสัดส่วนการผลิตร้อยละ 15 และ 11 ตามลำดับ

[]ตารางปริมาณการผลิตน้ำยางข้น ในปี 2541-2545 (ตัน-ยางน้ำ) :

  ที่มา : - ปี 2541-ปี 2544 จากสถาบันวิจัยยางแห่งประเทศไทย

  - ปี 2541-ปี 2545 จากบริษัท

ทางกลุ่มฯ มีนโยบายการผลิตที่สำคัญ คือ ผลิตตามสูตรที่ลูกค้าต้องการ และ
ทำให้น้ำยางสามารถรักษาความเข้มข้นตามมาตรฐานให้ได้นานที่สุด ในการจัดหาวัตถุดิบหลัก คือ
น้ำยางพาราสด จัดซื้อจากในประเทศ ร้อยละ 100 โดยจะรับซื้อจากชาวสวน หรือพ่อค้าคนกลาง
ซึ่งมีจำนวนมากรายกระจายตามพื้นที่ต่างๆ ที่ใกล้โรงงาน เพื่อให้ได้วัตถุดิบในราคาต่ำ
สำหรับวัตถุดิบรอง คือ สารเคมี เพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่าย (Supplier) รายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
จากภาวะเศรษฐกิจที่เริ่มเติบโตขึ้นและการแทรกแซงราคายางของผู้ผลิต 3 รายใหญ่ของโลก
ทำให้ราคายางแผ่นดิบและน้ำยางพาราสดในปี 2545 เปลี่ยนเป็นแนวโน้มขาขึ้น
โดยราคาซื้อน้ำยางพาราสดขึ้นมาอยู่ที่ 28.12 บาทต่อกก.ยางแห้ง เพิ่มขึ้นร้อยละ 30
และราคาขายน้ำยางข้นปรับตัวสูงขึ้นเป็น 21.52 บาทต่อกก.ยางน้ำ หรือเพิ่มขึ้นร้อยละ 11

(ข) ผลกระทบต่อสิ่งแวดล้อม กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม
ในช่วงระยะเวลา 3 ปีที่ผ่านมา ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย
จำนวนเงินรวม 13.12 ล้านบาท
เพื่อให้ระบบการควบคุมสิ่งแวดล้อมเป็นไปตามกฏหมายและมาตรฐานสากล ปัจจุบันมี 3
บริษัทในกลุ่มน้ำยางข้นได้ใบรับรองระบบคุณภาพมาตรฐาน ISO9001 ปี 2000 คือ
บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์ลาเท๊คซ และ
บจก.คิววัน ส่วนบริษัทที่ได้รับ ISO9002 มี 3 แห่งประกอบด้วย
บจก.โอเรียน์สุราษฎร์รับเบอร์ลาเท็คซ์ บจก.เอ็กซ์เซลรับเบอร์ และบจก.ภูเก็ตลาเท็กซ์
สำหรับในระบบบำบัดน้ำทิ้ง ทางกลุ่มสามารถควบคุมค่า BOD (Bio-chemical Oxygen Demand)
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
เกิดปัญหาสิ่งแวดล้อมเพียงหนึ่งครั้งและสามารถแก้ไขปัญหาได้

(4) งานที่ยังไม่ได้ส่งมอบ ไม่มี กลุ่มเส้นด้ายยางยืด : (1) ลักษณะผลิตภัณฑ์หรือบริการ (ก)
ผลิตภัณฑ์หลัก คือ เส้นด้ายยางยืด (Rubber Thread) วัตถุดิบสำคัญ คือ น้ำยางข้น
ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อไปเป็นวัตถุดิบในการประกอบสิ่งทออีกต่อหนึ่ง เช่น ชุดชั้นในสุภาพสตรี
ขอบเอวกางกางยืดหรือกางเกงกีฬา ฯ (ข)
ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ
บริษัทได้รับการส่งเสริมการลงทุนจากคณะกรรมการส่งเสริมการลงทุนสำหรับทุกสายการผลิตในปัจจุบันและสายการผลิตของโครงการใหม่
และยังอยู่ระหว่างการได้รับสิทธิประโยชน์ของสายการผลิตปัจจุบัน

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

- มีการบริการหลังการขาย โดยมีตัวแทนประจำท้องถิ่นดูแลรักษาตลาด -
การรับประกันคุณภาพสินค้าจนส่งถึงผู้บริโภค

2. การจำหน่ายและช่องทางการจำหน่าย สัดส่วนการจำหน่ายในประเทศ อยู่ที่ร้อยละ 8
ของยอดขายรวมบริษัทจะจำหน่ายผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 92 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ฮ่องกง เกาหลี สหรัฐอเมริกาฯ

(ข) สภาพการแข่งขันในอุตสาหกรรม อุตสาหกรรมเส้นด้ายยางยืด
เป็นอุตสาหกรรมต่อเนื่องจากน้ำยางข้น จัดอยู่ในประเภทผลิตภัณฑ์จากยาง
โดยเป็นสินค้ากึ่งสำเร็จรูปของอุตสาหกรรมสิ่งทอ บริษัทเป็นผู้ผลิตรายใหญ่อันดับ 1 ของในประเทศ
จากจำนวน 4 ราย คู่แข่งขันส่วนใหญ่อยู่ในประเทศ ในปี 2546
ประมาณการความต้องการใช้ยางมีแนวโน้มสูงขึ้น โดยตลาดหลักอยู่ที่ประเทศจีน
ซึ่งมีความต้องการเส้นด้ายยางยืดมากขึ้น เนื่องจากจีนเข้าสู่การเป็นสมาชิกขององค์การค้าโลก
โดยในปี 2546 บริษัทมีกำลังการผลิตที่ 12,240 ตัน
ซึ่งจะมีการขยายตัวของตลาดต่างประเทศดังกล่าวมารองรับ

(3) การจัดหาผลิตภัณฑ์ (ก) ลักษณะการจัดหา

บจก.เวิลด์เฟล็กซ์ มีโรงงานตั้งอยู่ในจังหวัดระยอง กำลังการผลิตเต็มที่ในปี 2545 อยู่ที่ 8,000
ตัน โดยมีนโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลักคือน้ำยางข้น บริษัทจัดซื้อในประเทศทั้งหมด โดยซื้อจากบริษัทที่เกี่ยวข้องกัน
ซึ่งเป็นการประกันได้ว่าบริษัทจะมีวัตถุดิบใช้ตลอดการผลิต สำหรับสารเคมีบริษัทซื้อโดยผ่าน

ผู้นำเข้าจากต่างประเทศเป็นส่วนใหญ่ ในปีที่ผ่านมา
ราคาน้ำยางข้นเพิ่มขึ้นจากช่วงต้นปีมาถึงปลายปีในอัตราร้อยละ 57.40
ซึ่งส่งผลให้กำไรของบริษัทลดลงจากปีที่ผ่านมา

(ข) ผลกระทบต่อสิ่งแวดล้อม ในกระบวนการผลิตยางยืด จะต้องมีระบบการบำบัดน้ำก่อนทิ้ง
บริษัทได้ลงทุนในขบวนการบำบัดน้ำทิ้งไม่น้อยกว่า 10 ล้านบาท ในปี 2544
ได้เริ่มใช้ระบบบำบัดน้ำใช้ในขบวนการผลิตเป็นการถาวร ทำให้ขบวนการบำบัดมีประสิทธิภาพ
ช่วยลดมลภาวะเกี่ยวกับน้ำเสีย และประหยัดค่าใช้จ่ายสาธารณูปโภค เป็นการลดต้นทุนไปพร้อมๆกัน

ในกระบวนการผลิตยางยืด จะมีน้ำเสียเกิดขึ้นในกระบวนการผลิต
บริษัทได้จัดให้มีระบบการบำบัดน้ำเสียก่อนทิ้ง เพื่อให้ขบวนการบำบัดมีประสิทธิภาพ
ช่วยลดมลภาวะเกี่ยวกับน้ำเสีย และประหยัดค่าใช้จ่ายด้านสาธารณูปโภค ซึ่งในช่วง 3 ปีที่ผ่านมา
บริษัทมีค่าใช้จ่ายและเงินลงทุนในบ่อบำบัดน้ำเสีย 6.94 ล้านบาท

(4) งานที่ยังไม่ได้ส่งมอบ ไม่มี